দাস (অভিঘাত খাদ)
দাস গহ্বর চাঁদের বিপরীত পৃষ্ঠে অবস্থিত একটি অভিঘাত খাদ। এটি মসৃণ গাত্রযুক্ত চেবিশেভের উত্তর-পশ্চিমে অবস্থিত। এর দক্ষিণ-পশ্চিমে অমসৃণ মারিওটে এবং পূর্ব ও উত্তরপূর্বে ভন ডের পহেলেন (গহ্বর) রয়েছে। এই গহ্বরটি ভারতীয় বাঙালি জ্যোতির্বিজ্ঞানী অনিলকুমার দাসের নামানুসারে নামকরণ করা হয়। প্রায় গোলাকার আকৃতির এই গহ্বরের ধারগুলো তীক্ষ্ন এবং পশ্চিম ও উত্তর-পশ্চিমের অংশগুলো সামান্য স্ফীত। এর বিশিষ্ট রশ্মির কারণে দাসকে কোপারনিকান সিস্টেমের অংশ হিসাবে ম্যাপ করা হয়েছে।